એક પ્રાઈવેટ એરલાઈનના સ્ટાફ મેમ્બર દ્વારા પેસેંજર સાથે ગેરવર્તણૂક કર્યાનો વીડિયો વાયરલ થયાના માત્ર એક દિવસ બાદ જ અમદાવાદ એરપોર્ટ પર પણ આવી જ એક ઘટના સામે આવી છે. નોંધનીય છે કે આ અંગે મુસાફરે પોલીસ ફરિયાદ પણ નોંધાવી દીધી હતી. સ્થાનિક કોર્ટ દ્વારા આ સ્ટાફ મેમ્બર વિરુદ્ધ કોર્ટ સમન પણ ઈશ્યુ કર્યો હતો. મુસાફરે આરોપ લગાવ્યો હતો કે એરલાઈનના સ્ટાફ દ્વારા તેમને તેમના કેબિન બેગની સાઈઝને કારણે તેમની સાથે ઝગડો કર્યો હતો અને તેમને ફ્લાઈટ પર સવાર થવા દીધા નહોતા.